تتت
ۋەڵتەر کاربەدەستێ ڕژێمو ئێرانی ئاکراشا کەردە بێ، بڕیارشا دان دمای جەزنەو ڕەمەزانی، زیندانیی سیاسیی كوردی (ڕامین حوسێن په‌ناهی) جەدار بڎانە. بڕیارەکە جە دلێ و بەرو ئێرانیو کوردستانی کارۋەدای و ناڕەزایەتیش دمارە ئاما بێ. جەی بارەۋە ڕاپۆرته‌رە تایبه‌تەکێ نه‌ته‌وه‌ یۆگرێتەکا (ئاگنێس كالامارد، دانیوس پوراس و نیلس مێزله‌ر) وریاییشان بە ئێرانی دا و دۋاشا کەردە، بەزوویی جە دارداکەی مدرنۆنە.
ڕاپۆرته‌ره‌كێ ده‌ستنیشان کەردەن: "ڕامین حوسێن په‌ناهی‌ به‌شێۋێ دادپه‌روه‌رانه‌ دادگایی نەکریان و مافە ته‌ندرووستی و پزیشكییەکێش پاشێلێ کریێنێ و زینڎانەنە ئه‌شكه‌نجه‌ کریان، هاموەخت تاۋانبارکەردەی پەناهی بە پا ستانداردە جیهانیەکا نەبیەن".
ڕاپۆرتەرەکێ نەتەوە یۆگرێرتەکا، غەمگینی و نیگەرانی وێشان سەبارەت بە دۆخو ڕامینی بەرۋستەن و هامسۆزیشا پەی نیشان دان.
ڕامین حوسێن په‌ناهی، ڕۆو ٢٣و حوزه‌یرانی ٢٠١٧ جە شارو سنەی  بە برینداری دەستگیر کریا بێ و  دمای مانگێۋی ئەۋەمەنەی جە زینڎانو ئیتلاعاتی و ئەشکەنجە کەردەیش، دادگا ڕژێمی بڕیارو جەداردایش دابێ. بڕیارەکە ناڕەزایی فرەش دمارە ئاما بێ و چەندین چالاکیێ و کەمپینێ جە کوردستان و هەندەرانەنە دژش ئەنجامێ دریێنێ.
ت
